Osnovna Škola Ivan Duknović – Marina

Don Frane Macanovića 1

21222 Marina

Mail.: [ured@os-iduknovic-marina.skole.hr](mailto:ured@os-iduknovic-marina.skole.hr) Marina, 22. svibnja 2020.godine

**KLASA**: 602-02/20-01-1

**URBROJ**: 2184-02/20-01

Temeljem Statuta Osnovne škole Ivan Duknović , zaključka Vlade Republike Hrvatske od 23. travnja 2020., Uputa za sprječavanja i suzbijanje epidemije COVID-19 vezano za rad predškolskih ustanova i razrednu nastavu od 1. do 4. razreda te posebne razredne odjele i rad s djecom s teškoćama koja imaju pomoćnika u nastavi Hrvatskog zavoda za javno zdravstvo od 20. svibnja 2020. i Preporuka za organizaciju rada u razrednoj nastavi i uputa za vrednovanje i ocjenjivanje Ministarstva znanosti i obrazovanja od 20. svibnja 2020. godine zamjenik ravnatelja Osnovne škole Ivan Duknović donosi

**PROVEDBENI PLAN OTVARANJA**

**OSNOVNE ŠKOLE IVAN DUKNOVIĆ – MARINA**

Provedbeni plan odnosi se na razdoblje od 25. svibnja 2020.godine do 26. lipnja 2020. godine. Omogućuje se povratak na nastavu u školu za sve učenike razredne nastave.

Svi zaposlenici, roditelji i učenici dužni su se pridržavati epidemioloških mjera utvrđenih Uputama HZJZ-a.

Svi roditelji/skrbnici upoznat će se s Uputama HZJZ I Preporukama MZO-a kao i ovim Provedbenim planom i programom putem mrežne stranice Škole te elektroničkom poštom.

Važne upute za roditelje/skrbnike:

* Roditelji ne dolaze u pratnji djeteta ako imaju simptome respiratorne bolesti (povišena tjelesna temperatura, kašalj, poteškoće u disanju, poremećaj osjeta njuha i okusa), ako im je izrečena mjera samoizolacije ili ako imaju saznanja da su zaraženi s COVID-19.
* Roditelji ne dovode dijete u ustanovu ako dijete ima imaju simptome respiratorne bolesti (povišena tjelesna temperatura, kašalj, poteškoće u disanju, poremećaj osjeta njuha i okusa), ako im je izrečenu mjeru samoizolacije ili ako je dijete zaraženo COVID-19.

**TEMELJNE ODREDBE**

1. U školi je potrebno držati socijalno distanciranje ( fizički razmak)
2. Potrebno je sve učenike poticati na pridržavanje socijalnog distanciranja te pridržavanja pojačanih mjera osobne higijene.
3. Fizički razmak između zaposlenika škole, te zaposlenika i učenika mora niti najmanje 1, 5 metra u prostoru školske zgrade.
4. U prostoru/učionici u isto vrijeme smiju boraviti samo učenici i učitelj/ica te odgojno obrazovne skupine.
5. Ulazak roditelja u prostor školske zgrade nije dozvoljen, osim u iznimnim situacijama uz prethodnu dozvolu zamjenika ravnatelja ili stručno-pedagoške službe škole.
6. Učenici bi trebali redovito i pravilno prati ruke prije ulaska u svoju učionicu , prije i nakon konzumiranja hrane, nakon korištenja toaleta, nakon dolaska izvana, nakon čišćenja nosa, uvijek kada ruke izlaganju nečistoći. Za pranje ruku treba koristiti vodu i sapun. Pri pranju ruku pridržavati se naputka za pravilno pranje ruku: <https://www.hzjz.hr/wp-content/uploads/2020/03/Pranje_ruku_.pdf>
7. Prilikom ulaska u školu učenici dezinficiraju ruke i obuću prelaskom preko dezinfekcijske barijere.

**OBVEZE RODITELJA**

1. Roditelji/skrbnici imaju obvezu izmjeriti tjelesnu temperaturu djeteta svaki dan prije dolaska u školu sukladno Uputama <https://www.hzjz.hr/wp-content/uploads/2020/03/Dodatne_preporuke_za_vrtice_i_skole_22_05_2020.pdf> te u slučaju povišene temperature ne smiju dovoditi dijete u školu već se javljaju telefonom zamjeniku ravnatelja škole i izabranom pedijatru/liječniku obiteljske medicine radi odluke o testiranju i liječenju djeteta.
2. Djeca sa znakovima drugih zaraznih bolesti također ne dolaze u školu.
3. Osigurati djetetu jedan (1) paketić papirnatih maramica za nos i staviti ga u školsku torbu.
4. Ako djeca razviju simptome COVID-19 tijekom boravka u ustanovi, učitelj/ica odmah obavještava roditelja/skrbnika koji u najkraćem roku trebaju doći po dijete.

**DOLAZAK UČENIKA I RODITELJA U ŠKOLU**

1. U školu učenici dolaze i odlaze sami ili u pratnji roditelja , ovisno odluci roditelja/skrbnika
2. Roditelji/skrbnici dovode i odvode djecu u školu na način da, ako je ikako moguće, ne ulaze u školu osim u krajnjoj nuždi, već dolaze do ulaza na plato odnosno do ulaza u dvorište škole pri čemu se zadržava distanca od najmanje 1,5 metra u odnosu na druge roditelje/skrbnike i djecu.
3. Međusobni razmak ne trebaju držati osobe iz istog kućanstva
4. Učenik dolazi i odlazi iz škole sa školskom torbom, te svoju opremu i pribor ne dijeli s drugim učenicima.
5. Roditelji će učeniku pripremiti užinu/marendu za taj dan ako učenik ne prima užinu/marendu preko škole.

**BORAVAK UČENIKA U ŠKOLI**

1. Učenike treba poticati na održavanje distance (fizičkog razmaka ) od druge djece i odraslih, primjereno razvojnoj dobi.
2. Razredni odjel boravi isključivo u jednoj učionici prema rasporedu učionica prethodno dogovorenom na UV-u razredne nastave.
3. Tijekom boravka u školi učenici ne bi trebali dodirivati usta, nos, oči i lice kao i da ne stavljaju ruke i predmete u usta, primjereno razvojnoj dobi.
4. Djeca bi trebala kada kašlju ili kišu prekriti usta i nos laktom ili papirnatom maramicom koju poslije trebaju baciti u koš za otpad i oprati ruke.
5. Djeca tijekom boravka u školi ne bi trebala međusobno dijeliti boce ili čaše za piće s drugom djecom.
6. Poželjno je da svaki učenik sam postupa i brine se o svojem priboru, obući i odjeći, školskom priboru, torbama i knjigama te ih ne dijeli s ostalim učenicima i ne dodiruje ili uzima stvari drugih učenika.
7. Djeca ne nose zaštitne maske i rukavice.
8. Prolazak kroz zajedničke prostorije u školi svodi se na minimum.
9. Učenici koriste samo onaj sanitarni čvor koji je dodijeljen na korištenje njihovom razrednom odjelu a na istima su vidljivo stavljene oznake
10. O pravilima ponašanja u školi razredna učiteljica će upoznati učenike tijekom prvog dana boravka u školi 25. svibnja 2020. godine.

**ORGANIZACIJA NASTAVE U ŠKOLI**

1. Ulazi u školsku zgradu za učenike su: glavni ulaz u školsku zgradu i sporedni ulaz kraj kuhinje.
2. U učionici s učenicima boravi samo jedan učitelj/ca.
3. Nastava se organizira u jednoj smjeni osim u PŠ Gustirna kada je svake srijede nastava u B smjeni.
4. 25. svibnja nastava za sve u školi počinje u jutarnjoj smjeni.
5. Svaki razredni odjel ulazi po rasporedu koji je za njega dodijeljen da bi se ispoštovala socijalna distanciranost grupe
6. Svaki razredni odjel boravi u svojoj učionici u koju ne ulaze druge grupe ili učitelji koji ne predaju u tom razrednom odjeljenju.
7. Ulaskom u školsku zgradu spremačica će poprskati učeniku dlanove dezinficijensom. Nakon ulaska u učionicu učenici će u nužniku oprati ruke u vodi i sapunu.
8. Raspored sati učenici imaju prema redovitom rasporedu utvrđenim Godišnjim planom i programom rada škole za školsku godinu 2019./20.
9. Područne škole Vinišće, Vrsine, Sevid i Blizna započinju s nastavom u 8.00 sati a završava u 11:30 sati
10. Područna škola Gustirna započinje s nastavom u 9:30 sati a završava u 13.00 sati
11. Matična škola započinje s nastavom po sljedećem rasporedu:

4. razred u 7:55 sati

2. razred u 8:00 sati

3. razred u 8:05 sati

1. razred u 8:10 sati

**SUMNJA NA COVID-19**

1. U slučaju sumnje na kontakt djelatnika sa zaraženom ili oboljelim od COVID-19 ili obavijesti epidemiologa o kontaktu s oboljelim ili drugog razloga za sumnju da se kod djelatnika radi o zarazi COVID-19, kod povišene tjelesne temperature i/ili respiratornim simptoma (kašalj ili otežano disanje – kratak dah) , djelatnik odmah:

* Telefonom obavještava zamjenika ravnatelja
* Telefonom obavještava izabranog liječnika obiteljske medicine radi dogovora o testiranju na SARS-COV-2 te radi utvrđivanja potrebe za bolovanjem , te se udaljava s radnog mjesta ili ne dolazi na posao.

1. Hitno telefonsko obavještavanje liječnika. Zamjenik ravnatelja ustanove o svakoj sumnji na COVID-19 kod zaposlenika ili djece (o čemu roditelji/skrbnici imaju obvezu hitno telefonom obavijestiti zamjenika ravnatelja) obavještava odmah telefonom nadležnog školskog liječnika.
2. Posebno žurno zamjenik ravnatelja obavještava nadležnog epidemiologa/školskog liječnika u slučaju 6/7 grupiranja sumnje ili zaraze COVID-19 (dva ili više djelatnika i/ili djece sa sumnjom iz iste skupine/učionice/zgrade i sl.) kao što se to radi i u slučaju drugih zaraznih bolesti koje se obvezno prijavljuju u Hrvatskoj , a prema Listi zaraznih bolesti čije je sprječavanje i suzbijanje od interesa za Republiku Hrvatsku.

**ODLAZAK IZ ŠKOLE**

1. Odlazak učenika iz škole odvija se prema utvrđenom rasporedu za izlazak svakog pojedinog razreda i to na način da ne dolazi do kontakta između djece različitih razreda.
2. Razredna učiteljica obavještava roditelje/ skrbnike o završetku nastave, odnosno o rasporedu za tekući tjedan
3. Roditelji/skrbnici koji dolaze po dijete u školu ne smiju ulaziti u dvorište škole, osim u krajnjoj nuždi, nego dijete čekaju ispred ulaza ili na igralištu poštujući mjere sigurnosnog razmaka od drugih roditelja/skrbnika i djece.
4. Nakon izlaska iz učionice, djeca peru ruke tekućom vodom i sapunom.
5. Nakon pranja ruku djeca se bez nepotrebnog zadržavanja upućuju prema izlazu iz škole koji je utvrđen kao izlaz za njihov razred te napuštaju školsko dvorište
6. Učenici iz zgrade izlaze na glavni izlaz.

**HIGIJENSKE MJERE U ŠKOLI ZA UČENIKE**

1. Djeca ne nose zaštitne maske
2. Djeca sa znakovima drugih zaraznih bolesti također ne dolaze u školu.
3. Djecu treba poticati da poštuju distancu (fizičku udaljenost) od druge djece i odraslih, primjereno razvojnoj dobi.
4. Djecu treba poticati da ne dodiruju usta, nos, oči i lice kao i da ne stavljaju ruke i predmete u usta, primjereno razvojnoj dobi.
5. Djecu treba poticati da redovito i pravilno peru ruke prije ulaska u svoju skupinu/grupu/razred, prije i nakon pripreme hrane, prije jela, nakon korištenja sanitarnog čvora, nakon dolaska izvana, nakon čišćenja nosa, uvijek kada ruke izgledaju nečisto. Za pranje ruku treba koristiti tekuću vodu i sapun.
6. Pri pranju ruku pridržavati se naputka za pravilno pranje ruku: <https://www.hzjz.hr/>
7. Nakon pranja ruku sapunom i vodom, za sušenje neophodno je koristiti papirnate ručnike za jednokratnu upotrebu koje nakon korištenja treba baciti u koš za smeće.
8. Djecu treba poticati da kada kašlju i kišu prekriju usta i nos laktom ili papirnatom maramicom koju poslije treba odbaciti u koš za smeće te oprati ruke. Pri kašljanju i kihanju trebaju okrenuti lice od drugih osoba te izbjegavati dodirivanje lica, očiju i usta rukama.
9. U nastavi je zabranjeno korištenje materijala kao što su kinetički pijesak, glina, kukuruz, riža i sl., te svih igračaka koje se ne mogu oprati deterđžentom ( za suđe) i vodom te osušiti na zraku.
10. Poželjno je da svako dijete/učenik samo postupa sa svojom obućom i odjećom , školskim priborom, knjigama, no ako nije u mogućnosti, učiteljica nakon dodirivanja odjeće i obuće, školskog pribora, torbe, knjiga treba dezinficirati ruke.

**ORGANIZACIJA RADA USTANOVE**

1. Zaposlenici škole rade sukladno postojećoj Odluci o radnom vremenu.
2. Ulazna vrata u školsku zgradu uvijek su zaključana kada nisu pod nadzorom. Vrata otvara osoba zadužena za boravak u portirnici škole.
3. Ulaz u zgradu je dozvoljen samo osobama utvrđenim uputama NZJZ.
4. Prilikom ulaska u školsku zgradu za zaposlenike i ostale odrasle osobe obvezno je:
   1. Ugaziti na otirač namočen dezinficijensom
   2. Ruke očistiti sredstvom za dezinfekciju
   3. Sredstvom za dezinfekciju očistiti mobitel
   4. Izmjeriti temperaturu i vrijednosti upisati u Knjigu evidencije temperature
5. U 12:00 sati spremačice provjetravaju zgradu. Dezinficiraju nužnike i učionice koji će se koristiti sljedećega dana. Obvezna dezinfekcija vrši se u razdobljima od 7:00-7.45 i od 12:00 – 13.00 sati
6. Dezinfekcija učionica provodi se i za vrijeme velikog odmora
7. Za vrijeme održavanja nastave svakih 20 min spremačice dezinficiraju kvake, hvatala na stubištima, nužnike, prekidače, tipke vodokotlića, slavine te ostale površine koje koristi više osoba u zajedničkim prostorijama.
8. Raspored dezinficijenasa:
   1. U atriju
   2. U svim učionicama
   3. Ispred školske knjižnice
   4. U prostoru ispred ureda i zbornice
9. Pomoćno osoblje je dužno pridržavati se uputa za čišćenje koje je objavio HZJZ.
10. Svi djelatnici imaju obvezu mjeriti tjelesnu temperaturu svaki dan prije dolaska na posao, te u slučaju povećane tjelesne temperature ne dolaze na posao već se javljaju telefonom zamjeniku ravnatelja i izabranom liječniku obiteljske medicine.
11. Kod dolaska na posao i odlaska s posla djelatnici mjere temperaturu beskontaktnim toplomjerom. Evidencija o vrijednostima izmjerene tjelesne temperature i eventualnom postojanju respiratornih simptoma i znakova drugih zaraznih bolesti upisuje se u zasebnu evidencijsku knjigu. Evidencijska knjiga nalazi se u prostoru portirnice. Kod osoba s povišenom tjelesnom temperaturom izmjerenom s beskontaktnim toplomjerom ( 37.2 i više)

Preporučuje se i mjerenje temperature i standardnim toplomjerom pod pazuhom te se temperatura utvrđuje temeljem takvog mjerenja.

1. S temperaturom, respiratornim simptomima i drugim simptomima zarazne bolesti nije dozvoljeno raditi, brinuti se o djeci, niti dolaziti u prostor poslodavca odnosno ustanove.
2. Djelatnici s povišenom tjelesnom temperaturom i/ili respiratornim simptomima odmah napuštaju radna mjesta (prethodno obavještavaju zamjenika ravnatelja o ovoj činjenici) ili javljaju telefonom zamjeniku ravnatelja da neće doći na posao, te se javljaju telefonom svom izabranom liječniku koji ih prema indikacijama upućuje na testiranje.

Zamjenik ravnatelja

Joško Ćudina, dipl. teolog

Dostaviti:

1. Oglasna ploča

2. Pismohrana

3. Zaposlenici, elektroničkom poštom